ZAPISNIK

s 24. sjednice Vijeća Mjesnog odbora Gajnice održane u utorak, 18 travnja  2023. u 18.30 sati u prostoru Mjesne samouprave Gajnice, Ulica kerestinečkih žrtava 31, mala dvorana.

NAZOČNI ČLANOVI VIJEĆA:
Milan Vukelić, Lidija Sarta, Lucija Rain,  Ljiljana Kahlina,  Mažda Hdagha, Alen Šukurica, Željko Prašnički i  Bojan Tepšić
ODSUTNI ČLANOVI VIJEĆA: Ivančica Tomečić
OSTALI PRISUTNI: Marijana Bilić Rakvin
Predsjednica konstatira da je  sjednici  prisutno  8 članova Vijeća.
Predsjedava Ljiljana Kahlina, predsjednica Vijeća.
Zapisnik vodi: Ljiljana Kahlina.
Predsjednica daje na glasovanje Zapisnik sa 23. sjednice. 
Zapisnik s 23. sjednice VMO Gajnice prihvaćen je jednoglasno. 
Predsjednica čita dnevni red koji je poslan uz pozive. Dodaje da nakon slanja poziva stigao prijedlog Tene Tarle, članice radne grupe za ekologiju VGČ za održavanjem sajma rabljenih stvari na otvorenom na području MO Gajnice. Predsjednica predlaže dopunu dnevnog reda na način da se  rasprava o molbi doda kao 6. točka dnevnog reda.
Dopuna dnevnog reda je  prihvaćena jednoglasno. 
Predsjednica čita dopunjeni
DNEVNI RED:
1. Preimenovanje autobusnih stajališta u ulici Karažnik - mišljenje, traži se
2. Zahtjev za korištenje površine - Park 101. brigade HV upućen od T.H.
3. Zahtjev za povremeno korištenje prostora mjesne samouprave upućen od Instituta za yogu i ayurvedu Sunce
4. Prijedlog zaključka o uklanjanju spremnika za papir u Ulici Henrija Dunanta preko puta kbr. 4 
5. Prijedlog zaključka o izgradnji jednog parkirnog mjesta na mjestu tzv. zuba u Ulici Henrija Dunanta preko puta kbr. 4 
6. Prijedlog zaključka o održavanju sajmova rabljenih stvari na području MO Gajnice
7. Pitanja i prijedlozi
Dopunjeni dnevni red je jednoglasno prihvaćen.
Točka 1. Preimenovanje autobusnih stajališta u ulici Karažnik - mišljenje, traži se
Vijećnici su unaprijed dobili materijal za ovu točku. Predsjednica otvara raspravu. U raspravi sudjeluju svi vijećnici. 

Vijeće sa 4 glasa „za“ i 4 „protiv“ donosi
MIŠLJENJE

Vijeće Mjesnog odbora Gajnice nije suglasno s prijedlogom preimenovanja autobusnog stajališta Dubravica u ulici Karažnik u autobusno stajalište Stare Gajnice te autobusnog stajališta Medpotoki u ulici Karažnik u autobusno stajalište Karažnik uz obrazloženje da bi o preimenovanjima prethodno trebalo konzultirati vijećnike Mjesnog odbora.


Točka 2. Zahtjev za korištenje površine - Park 101. brigade HV upućen od T.H.
Vijećnici su unaprijed dobili materijal za ovu točku. Predsjednica otvara raspravu. U raspravi sudjeluju svi vijećnici. 
Vijeće sa 7 glasova „za“ i 1 „suzdržan“  donosi
ZAKLJUČAK
Vijeće Mjesnog odbora Gajnice nije suglasno sa zahtjevom T.H. za korištenjem zelene površine u Parku 101. brigade u periodu od 1. svibnja do 1. listopada 2023. već predlaže korištenje zelene površine u periodu od 20. lipnja do 20. kolovoza 2023.

Točka 3. Zahtjev za povremeno korištenje prostora mjesne samouprave upućen od Instituta za yogu i ayurvedu Sunce
Vijećnici su unaprijed dobili materijal za ovu točku. Predsjednica informira vijećnike da su u dogovoru s predstavnicima udruge predloženi termini korištenja prostora ponedjeljkom, srijedom i petkom od 9 do 11 sati te otvara raspravu. U raspravi sudjeluju svi vijećnici.
Vijeće jednoglasno, bez rasprave, donosi
ZAKLJUČAK
Vijeće Mjesnog odbora Gajnice Institutu za  yogu i ayurvedu Sunce odobrava korištenje prostora velike dvorane MSG, Ulica kerestinečkih žrtava 31. Prostor će se koristiti ponedjeljkom, srijedom i petkom od 9 do 11 sati.

Točka 4. Prijedlog zaključka o uklanjanju spremnika za papir u Ulici Henrija Dunanta preko puta kbr. 4
Vijećnici su unaprijed dobili materijal za ovu točku. Predsjednica otvara raspravu. Rasprave nije bilo.
Vijeće jednoglasno donosi
ZAKLJUČAK
Vijeće Mjesnog odbora Gajnice od nadležnih službi traži uklanjanje spremnika za papir u Ulici Henrija Dunanta preko puta kbr. 4.

Točka 5. Prijedlog zaključka o izgradnji jednog parkirnog mjesta na mjestu tzv. zuba u Ulici Henrija Dunanta preko puta kbr. 4
Vijećnici su unaprijed dobili materijal za ovu točku. Predsjednica otvara raspravu. Rasprave nije bilo.
Vijeće jednoglasno  donosi
ZAKLJUČAK
Vijeće Mjesnog odbora Gajnice od nadležnih službi traži izgradnju jednog parkirnog mjesta na mjestu tzv. zuba u Ulici Henrija Dunanta preko puta kbr. 4.
Prilog

Točka 6. Prijedlog zaključka o održavanju sajmova rabljenih stvari na području MO Gajnice
Predsjednica obrazlaže prijedlog T. Tarle te otvara raspravu. U raspravi sudjeluju svi vijećnici.
Vijeće jednoglasno  donosi
ZAKLJUČAK
Vijeće Mjesnog odbora Gajnice podržava inicijativu T. Tarle, članice radne grupe za ekologiju Vijeća Gradske četvrti Podsused-Vrapče o održavanju sajmova rabljenih stvari u prostorima mjesne samouprave te na otvorenim prostorima na području MO Gajnice

Točka 7. Pitanja i prijedlozi
Marijana Bilić Rakvin traži informaciju o postavljanju uspornika u ulici Gajnice na križanjima s Grintavečkom ulicom, Ulicom kerestinečkih žrtava i Ulicom Pabla Nerude za koje je, na njen prijedlog, donesen zaključak. Predsjednica odgovara da je od Gradskog ureda za obnovu, izgradnju, prostorno uređenje, graditeljstvo, komunalne poslove i promet stiglo rješenje samo za uspornike na križanju s Ulicom hrvatskih iseljenika i Grintavečkom ulicom. G. Bilić Rakvin moli da se prema Uredu pošalje upit zašto cijeli zaključak nije realiziran.
Sjednica je završila u 19  sati i 20 min.

					Predsjednica Vijeća Mjesnog odbora Gajnice        								Ljiljana Kahlina

